**LĪGUMS Nr. PND- 2018/LVAF/15**

Pāvilosta, 2018.gada 18.jūlijā.

**Pāvilostas novada pašvaldība,** reģ. Nr. 90000059438, turpmāk tekstā saukts Pircējs, tās domes priekšsēdētāja Ulda Kristapsona personā, kurš rīkojas saskaņā ar Pāvilostas novada domes Nolikumu, no vienas puses, un **SIA “Lādēni”,** reģ. Nr. 42103044622, turpmāk tekstā saukts Pārdevējs, tās valdes priekšsēdētāja Daira Šternberga personā, abas kopā sauktas Puses, katra atsevišķi Puse, noslēdz šādu līgumu (turpmāk tekstā līgums):

**1. LĪGUMA PRIEKŠMETS**

 Pamatojoties uz Pāvilostas novada domes pastāvīgās Iepirkumu komisijas tirgus izpēti „Pludmales soliņu un atkritumu urnu izgatavošana” Latvijas vides aizsardzības fonda izsludinātā projektu konkursa “Piekrastes apsaimniekošanas praktisko aktivitāšu realizēšana”, projekta Nr. 1-20/49, ietvaros, Pārdevējs pārdod un piegādā, bet Pircējs pērk un pieņem pludmales soliņus un atkritumu urnas Pāvilostas novada pludmalei (turpmāk tekstā-Preces), tādā specifikācijā un par tādām cenām, kas norādītas Pārdevēja cenu aptaujai iesniegtajā finanšu piedāvājumā.

**2. LĪGUMA DARBĪBAS TERMIŅŠ**

 2.1. Līgums stājas spēkā **2018.gada 18. jūlijā** un ir spēkā līdz brīdim, kad Puses ir izpildījušas visas tām līgumā noteiktās saistības, bet ne ilgāk kā **2018. gada 30. augustam.**

**3. LĪGUMA SUMMA UN SAMAKSAS KĀRTĪBA**

3.1. Līguma summa par līgumā noteikto visa Preču apjoma pārdošanu un piegādi tiek noteikta **EUR 1739.98 (viens tūkstotis septiņi simti trīsdesmit deviņi eiro,98 centi),** tajā skaitā PVN 21% - EUR 310.98 (trīs simti desmit eiro, 98 centi).

3.2. Pircējs visus Līgumā notiektos maksājumus par piegādātajām Precēm veic ar pārskaitījumu uz Pārdevēja Līguma rekvizītos norādīto bankas kontu.

**4. PUŠU TIESĪBAS UN PIENĀKUMI**

4.1. Pircējs apņemas:

4.1.1. ievērot līguma nosacījumus;

4.1.2. informēt Pārdevēju par Preču kvalitātes neatbilstību līguma un tā pielikumu nosacījumiem ne vēlāk kā nedēļas laikā no neatbilstības konstatēšanas brīža, sastādot par to aktu.

4.4. Pārdevējs apņemas:

4.4.1. Veikt Preču piegādi un uzstādīšanu līgumā paredzētajā termiņā un apjomos.

4.4.2. Par Preču saņemšanas apliecinājumu kalpo Pušu vai to atbildīgo personu parakstīta Preču pavadzīme- rēķins.

**5. PUŠU MANTISKĀ ATBILDĪBA**

5.1. Līgumā noteiktā Preces samaksas termiņa kavējuma Pircējs maksā Pārdevējam līgumsodu 0,1 % no summas, kuras samaksa tiek kavēta, taču kopumā ne vairāk kā 10 % no summas, kuras samaksa tiek kavēta.

5.2. Ja Pārdevējs kavē Preču piegādes termiņu, par kuru Puses vienojušās līguma 4.4.1. punkta noteiktajā kārtībā, tad Pārdevējs maksā Pircējam līgumsodu 1% apmērā par katru kavēto dienu no Preču pasūtījuma, kura piegāde vai apmaiņa tiek kavēta, kopējās summas, kas norādīta preču-pavadzīmē rēķinā, taču ne vairāk kā 10% no Preču pasūtījuma, kura piegāde vai apmaiņa tiek kavēta, kopējās summas. Zaudējumu radīšana attiecas tikai uz ražotāja garantijas periodu un gadījumos, kad par iemeslu ir ierīces defekts.

5.3. Pircējam, veicot līgumā noteiktos maksājumus par Precēm, ir tiesības no tiem ieturēt līgumsodus, kas Pārdevējam noteikti un aprēķināti saskaņā ar līgumu.

5.4. Līgumsoda samaksa neatbrīvo tā maksātāju (Pusi) no līgumā noteikto saistību izpildes.

5.5. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un līgumu. Zaudējumi, kas radušies Pusēm vai trešajām personām un kuriem par iemeslu ir ierīces defekts, tiek segti ražotāju garantijas perioda laikā.

**6. NEPĀRVARAMAS VARAS APSTĀKĻI**

6.1. Pušu atbildība neiestājas, ja līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes utt.).

6.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos, pievienojot kompetentas institūcijas izdotu izziņu par nepārvaramas varas iestāšanās faktu, ne vēlāk kā triju kalendāro dienu laikā no to iestāšanās dienas.

6.3. Pēc nepārvaramās varas apstākļu izbeigšanās Puses rakstiski vienojas par līguma termiņu pagarināšanu vai arī tā darbības izbeigšanu.

**7. STRĪDU IZŠĶIRŠANAS KĀRTĪBA**

7.1. Strīdus un domstarpības, kas Pusēm var rasties par līgumu un tā izpildi līguma darbības laikā, Puses risina pārrunu ceļā.

7.2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.

**8. NOBEIGUMA NOTEIKUMI**

8.1. Parakstītais Līgums pilnībā apstiprina Pušu vienošanos. Nekādas mutiskas vienošanās nav uzskatāmas par Līguma sastāvdaļām. Jebkuras izmaiņas vai papildinājumi Līgumā jāizdara rakstveidā un jāparaksta Pušu pilnvarotiem pārstāvjiem.

8.2. Līguma grozījumi un papildinājumi ir spēkā tikai tad, ja tie ir noformēti rakstveidā un tos ir parakstījušas abas līguma slēdzējas puses.

8.3. Parakstot Līgumu, Pārdevējs garantē un uzņemas pilnu atbildību par to, ka Preču, kuras tiks piegādātas Pircējam šī līguma ietvaros, kvalitāte atbilst Latvijas Republikā noteiktajiem standartiem un tehniskajiem noteikumiem un Preču izgatavotāja uzrādītajiem parametriem un kvalitātei, kā arī Līguma un tā pielikumu nosacījumiem.

8.4. Puses, tām līgumā noteiktās saistības un to izpildi, nav tiesīgas nodot trešajām personām bez otras Puses rakstiskas piekrišanas.

8.5. Parakstot līgumu, Pārdevējs piekrīt šādam nosacījumam - ja Pārdevējam līguma ietvaros izveidosies parāda saistības pret Pircēju, tad Pircējs būs tiesīgs bez saskaņošanas ar Pārdevēju veikt Pārdevēja datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst Pārdevēja datus).

9.6. Kontaktpersona no Pircēja puses –Pāvilostas novada pašvaldības projektu koordinatore Vizma Ģēģere, tālrunis 63484561, faksa Nr. 63484567, e-pasts: vizma.gegere@pavilosta.lv.

9.7. Kontaktpersona no Pārdevēja puses- Dairis Šternbergs, tālrunis + 371 28811779, e- pasts: info@ladeni.lv;

9.8. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

9.9. Līgums sagatavots un parakstīts 2 (divos) eksemplāros, katrs eksemplārs uz 2 (divām) lapām. Abiem līguma eksemplāriem ir vienāds juridisks spēks.

**10. PUŠU REKVIZĪTI UN PARAKSTI**

|  |  |
| --- | --- |
| **PIRCĒJS** | **PĀRDEVĒJS** |
| **Pāvilostas novada pašvaldība** | **SIA “LĀDĒNI”** |
| Dzintaru iela 73, Pāvilosta | Klāva Ukstiņa iela 25 - 2,  |
| Pāvilostas novads, LV- 3466 | Liepāja, LV- 3401 |
| Reģ. Nr. 90000059438 | Reģ.Nr. 42103044622 |
| Norēķina konta Nr.LV40TREL9800577641400 | Norēķina konta Nr. LV64 UNLA 0050 0189 1993 7 |
| Valsts Kase  | AS SEB banka |
| Bankas kods: TRELLV22 | Bankas kods: UNLALV2X |
| Priekšsēdētājs:  | Valdes priekšsēdētājs: |
| U. Kristapsons |  D. Šternbergs |

**NODOŠANAS- PIEŅEMŠANAS AKTS**

**Līgumam Nr. PND- 2018/LVAF/15**

Pāvilosta, 2018.gada 30. augustā.

 Pamatojoties uz 18.07.2018.g. līgumu, kuru noslēdza **Pāvilostas novada pašvaldība**, reģ. Nr. 90000059438, Dzintaru ielā 73, Pāvilostā, Pāvilostas novadā turpmāk tekstā ***Pasūtītājs***, priekšsēdētāja Ulda Kristapsona personā, kurš rīkojas saskaņā ar Pāvilostas novada domes nolikumu, no vienas puses, un **SIA “Lādēni”,** reģ. Nr. 42103044622, turpmāk tekstā saukts Pārdevējs, tās valdes priekšsēdētāja Daira Šternberga personā, turpmāk saukts ***Piegādātājs***, no otras puses, noslēdz šo darbu nodošanas- pieņemšanas aktu par sekojošo:

**Tiek konstatēts, ka Izpildītājs:**

* 1. 1. Izgatavojis pludmales soliņus un atkritumu urnas Pāvilostas novada pludmalē, atbilstoši tirgus izpētei „Pludmales soliņu un atkritumu urnu izgatavošana” Latvijas vides aizsardzības fonda izsludinātā projektu konkursa “Piekrastes apsaimniekošanas praktisko aktivitāšu realizēšana”, projekta Nr. 1-20/49, ietvaros.
1. Izpildītājs nodod līgumā paredzētās preces un Pāvilostas novada pašvaldība preces, atbilstoši preču pavadzīmei, pieņem.
2. **Par EUR 1739.98 (viens tūkstotis septiņi simti trīsdesmit deviņi eiro,98 centi),** tajā skaitā PVN 21% - EUR 310.98 (trīs simti desmit eiro, 98 centi).
3. **Pušu rekvizīti un paraksti:**

|  |  |
| --- | --- |
| **PIRCĒJS** | **PĀRDEVĒJS** |
| **Pāvilostas novada pašvaldība** | **SIA “LĀDĒNI”** |
| Dzintaru iela 73, Pāvilosta | Klāva Ukstiņa iela 25 - 2,  |
| Pāvilostas novads, LV- 3466 | Liepāja, LV- 3401 |
| Reģ. Nr. 90000059438 | Reģ.Nr. 42103044622 |
| Norēķina konta Nr.LV40TREL9800577641400 | Norēķina konta Nr. LV64 UNLA 0050 0189 1993 7 |
| Valsts Kase  | AS SEB banka |
| Bankas kods: TRELLV22 | Bankas kods: UNLALV2X |
| Priekšsēdētājs:  | Valdes priekšsēdētājs: |
| U. Kristapsons |  D. Šternbergs |